MØTEPROTOKOLL

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Utval: Vik kyrkjelege fellesråd

Møtestad: Vik kommunehus

Møtedato: 13.2.24 Start kl 12.00 – 15.00
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Til stades:** Turid Kristine Brekke, Karen Melhus, Brita Sissel Turvoll, Solrun Skogheim, Kirsten Bøtun (vara) og Marta Sofie Vange (vara)

**Meldt fråfall:** Roy Egil Stadheim Endre Nese, Nann Ingunn Simlenes

**Sak 1/24 Godkjenning av innkalling og sakliste.**

Vedtak: Ingen merknad

**Sak 2/24 Godkjenning av referat frå møtet 29.11.23, vedlegg**

Vedtak: Ingen merknad

**Sak 3/24 Orienteringssaker**

* Tilsette representantar til ADM utvalet er Nils Kvamme og Delta v/ Hilde-Gunn Hellen
* Tilsette, oppgåver og funksjonar i Vik kyrkjeleg fellesråd :
	+ Nils Kvamme og Krista Revsbech presenterte seg og fortalde om arbeidsoppgåver og funksjon. Krista inviterer til samarbeid og deltaking; gjerne forsangar ved gudstenester, deltaking av barn/ unge m.m. Nils orieterer om kyrkjebygg, gravplassar og samarbeid med andre kyrkjetenarar om dagleg drift. Det er planlagt eit møte med alle kyrkjetenarar for å gå gjennom arbeidsoppgåver og intern fordeling av desse. Soknerådsleiarar vil i etterkant få orientering om resultatet av denne gjennomgangen.
* Vik kyrkjeleg fellesråd; oppgåver og ansvar:
	+ Sjå <https://ressursbanken.kirken.no/nb-NO/r%C3%A5dsmedlem/kurs/kurs%20for%20fellesr%C3%A5d/>
	+ Gjennomgang av oppgåver og fokusområde. Særskilt drøfta ein oppgåvefordelinga mellom sokneråd og fellesråd. Sokneråd har ansvar for/arbeide for tilbodet i kyrkja og i kyrkjelyden. Fellesrådet har ansvar for kyrkjebygg, økonomi, gravplassar, arbeidsgjevar ansvar. Det er viktig med samspel mellom desse organa og saker kan gjerne handsamast i sokneråd før fellesråd.
	+ Det finnes ikkje pr i dag delegasjonsreglement vedteke av fellesrådet. Under drøfting kom det fram at alle ser nytten av å ha dette i framtida. Kyrkjeverje vil førebu ei sak om delegasjonsreglement og legge fram i seinare møte.
* Status: Universell tilkomst Vik kyrkje
	+ Saka ligg til høyring hjå fylkeskommunen. Vik kommune vil etterlyse svar om ikkje ein høyrer noko denne veka.
* Felling av blodbøk v/ Arnafjord kyrkje
	+ Vik kommune vil tilrå «beskjæring» av treet. Saka vert følgt opp.
* Arbeid med gravkart og tilbod om feste
	+ Arbeidet er godt i gang og krev synfaring på gravplassane samt oppdatering i digitalt gravkart. Det vert sendt ut tilbod om feste i løpet av våren.

**Sak 4/24 Godtgjersle for medlemmer i Vik kyrkjeleg fellesråd**

**Samrøysta vedtak:**

Vik kyrkjeleg fellesråd justerer satsane for møtegodtgjersle slik:

Leiar fast utbetaling 1% av ordførarløn, pr 1.1.24 kr 10 518 pr år, andre medlemmer kr 789 pr møte under 3 timar og kr 1578 pr møte over 3 timar. Køyregodtgjersle vert dekka etter reiserekning

**Sak 5/24 Rekruttering i vakant stilling**

**Samrøysta vedtak**

Vik kyrkjeleg fellesråd aukar stillinga som kyrkjelydsarbeida til 100 % med verknad frå 1. august 2024. Elles gjeld vedtak av sak 10/23 .

**Sak 6/24 Prosjektering av vedlikehald av kyrkjetak**

**Samrøysta vedtak**

Det vert gjennomført konkurranse med tre tilbydarar for rådgjeving og prosjektering av tak på kyrkjene Vik, Vangsnes og Feios. Vik kyrkjeleg fellesråd delegerer til kyrkjeverje å gjennomføre konkurransen i tråd med gjeldande regelverk og innanfor vedteke budsjett.

 **Sak 7/24 Møteplan**

**Samrøysta vedtak**

Neste møte i fellesrådet vert 19. mars 2024

14.2.24

Marit J Andersen Turid Kristine Brekke

kyrkjeverje og referent Fellesrådsleiar